အလံဗေဒဆိုင်ရာသင်္ကေတများ

ဤဆောင်းပါးသည် နိုင်ငံတော်အလံများ မည်သို့အသုံးပြုသည် သို့မဟုတ် မည်သို့ပုံရှိသည်ကို အလံဗေဒနည်းဖြင့် ဖော်ပြနိုင်သော သင်္ကေတများကို ဖော်ပြထားသော ဆောင်းပါးဖြစ်သည်။ ထိုဆောင်းပါးပါ သင်္ကေတများသည် နိုင်ငံတကာအလံ ဖတ်ရှု‌‌သည့်သင်္ကေတများ (International flag identification symbols) ဖြစ်ရာ ဝှစ်တနေ စမစ် (Whitney Smith) မှရေးဆွဲထားသည်။

အလံအသုံးပြုမှုအလိုက် သင်္ကေတများ
ဤသင်္ကေတစနစ်သည် အလံကိုမည်သို့ အသုံးပြုလွှင့်ထူသည်ကို ဖော်ပြသည့်ဇယားဖြစ်သည်။ တိုင် ၃ တိုင်နှင့် တန်း ၂ တန်းပါရှိသည်။ ဝဲဖက်မှယာဖက်အလိုက် တိုင် ၃ တိုင်မှာ အရပ်သားသုံး၊ အစိုးရဖက်သုံးနှင့် စစ်ဖက်သုံးတို့ဖြစ်ကြပြီး အထက်ဖက်မှအောက်ဘက်အလိုက် တန်း ၂ တန်းတို့မှာ မြေပြင်သုံးနှင့် ရေပြင်သုံးတို့ဖြစ်ကြသည်။

  အရပ်သားသုံးအလံ – မြေပြင်ပေါ်တွင် အရပ်သားများသာ လွှင့်ထူကြသည်။
  အစိုးရသုံးအလံ – အများပိုင်အဆောက်အဦများတွင် လွှင့်ထူသည်။
  စစ်ဖက်သုံးအလံ – စစ်ဖက်ဆိုင်ရာ နေရာများတွင်သာ လွှင့်ထူသည်။
  အရပ်သားသင်္ဘောသုံးအလံ – အရပ်သားပိုင် သင်္ဘောများတွင်သာ လွှင့်ထူကြသည်။
  အစိုးရသင်္ဘောသုံးအလံ – အစိုးရပိုင် သင်္ဘောများတွင်သာ လွှင့်ထူကြသည်။
  ရေတပ်အလံ – ရေတပ်ဆိုင်ရာ သင်္ဘောများတွင်သာ လွှင့်ထူကြသည်။

လက်တွေ့တွင်မူ အလံကို‌နေရာများစွာ၌ အသုံးပြုတတ်သဖြင့် သင်္ကေတများကို ဖတ်ရှုရသည့်အခါ သင်္ကေတများကို ပေါင်းစည်းထားသည်။ အောက်ပါဇယားတွင် ပေါင်းစည်းနိုင်သည့် သင်္ကေတများကို ဖော်ပြထားသည်။

သင်္ကေတပေါင်းစည်းပုံဇယား

အခြားသင်္ကေတများ
 တရားဝင် (ဒီ ဂျူရီ) ဖြစ်သောအလံ
 အဆိုပြုတင်သွင်းထားသော်လည်း တရားဝင်အသုံးပြုမှုမရှိ
 ခန့်မှန်းခြေရေးဆွဲထားသောအလံ
 အလံ၏ကျောဖက်
 ဒီဇိုင်းမှာအနည်းငယ်ကွဲလွဲခွင့်ရှိ
 အလံ၏နောက်ထပ်ဒီဇိုင်းပုံစံ
 ဒီ ဖက်တို အလံ
 ရှေ့ဖက် (obverse) နှင့် ကျောဖက် (reverse) ဟူ၍ နှစ်ဖက်ပါရှိသောအလံ
 အလံတိုင်သည် အလံ၏ညာဘက်၌ ချိတ်ဆွဲထားရမည်
 လွှင့်ထူရန်အစိုးရမှ အတည်ပြုထားသည်
 အတိတ်ကာလ၌ အသုံးပြုခဲ့သောအလံ
 ကျောဖက်သည်အရှေ့ဘက်၏ မှန်ပုံရိပ်ကဲ့သို့ဖြစ်သည်
 ကျောဖက်သည်အရှေ့ဘက်နှင့် ထပ်တူညီသည်
 ကျောဖက်နှင့်ပက်သက်၍အချက်အလက်မရှိ
 ဒေါင်လိုက်လွှင့်ထူလိုလျှင် သာမန်အတိုင်းချိတ်ဆွဲ၍ အလံတိုင်ကို ၉၀° လှည့်ပေးရမည်
 ဒေါင်လိုက်လွှင့်ထူလိုလျှင် အလံဒီဇိုင်းကိုလှည့်ပြီးမှသာ လွှင့်ထူနိုင်သည်
 ဒေါင်လိုက်အနေအထားကို မည်သို့လွှင့်ထူရမည်ကိုမသိရ
 ဒီဇိုင်းကိုဒေါင်လိုက်သို့ မပြောင်းလဲနိုင်
 ဒေါင်လိုက်အနေအထားဖြင့်သာလွှင့်ထူနိုင်
  နိုင်ငံ သို့မဟုတ် လူမျိုးတို့ကိုကိုယ်စားပြုရန် တရားဝင်လွှင့်ထူခွင့်မရှိ

ကိုးကားချက်များ
 Flags of the world – အလံဗေဒဆိုင်ရာသင်္ကေတများ
 Whitney Smith "The Flag Information Code" // The Flag Bulletin 21 (1982): 35
 Željko Heimer "The FAME: Symbols and Abbreviations"
 Joe McMillan "FIAV Flag Information Symbols" // Flags of the World

 အလံဗေဒ